Na osnovu člana 20a. Zakona o radu („Sl. novine Federacije BiH“ broj: 26/16, 89/18, 44/22 i 39/24), člana 4. Uredbe o postupku prijema u radni odnos u javnom sektoru u Tuzlanskom kantona („Sl.novine Tuzlanskog kantona“ broj: 4/19, 4/20, 11/20 i 5/21), člana 12. Pravilnika o radu Zavoda za javno zdravstvo Tuzlanskog kantona, Odluke o potrebi prijema u radni odnos broj 01-508-1/25 od 23.04.2025. godine, te saglasnosti Ministarstva zdravstva Tuzlanskog kantona broj 13/1-30-12786/25 od 06.05.2025. godine, direktor Zavoda za javno zdravstvo Tuzlanskog kantona  r a s p i s u j e

JAVNI OGLAS
za prijem u radni odnos na neodređeno vrijeme u
Zavodu za javno zdravstvo Tuzlanskog kantona

I
Zavod za javno zdravstvo Tuzlanskog kantona, ul. Tuzlanskog odreda br. 6, Tuzla (u daljem tekstu: Zavod) raspisuje Javni oglas za prijem u radni odnos na neodređeno vrijeme, sa punim radnim vremenom (u daljem tekstu: Javni oglas) na sljedeće radno mjesto:
· [bookmark: _Hlk191035696]Stručni saradnik za pravne poslove u Službi za zajedničke poslove – 1 izvršilac

II
Za radno mjesto iz tačke I ovog Javnog oglasa predviđen je probni rad u trajanju od šest (6) mjeseci.

III
Opis poslova radnog mjesta iz tačke I ovog Javnog oglasa:
Po ovlaštenju direktora zastupa Zavod pred sudovima i drugim ustanovama, obavlja poslove iz oblasti rada i radnih odnosa i pomaže direktoru u obavljanju pravnih poslova, učestvuje u izradi pravilnika i drugih akata u Zavodu, vrši izradu ugovora, odluka, rješenja i drugih akata koje donose organi Zavoda, radi na edukaciji iz područja zakonodavstva, prati propise i informiše direktora i rukovodioce Zavoda o istim i  pruža stručnu pomoć iz domena pravnih poslova, kontroliše ugovore i dokumente vezane za rad Zavoda, priprema ugovore za vanjske saradnike i pravne osobe s kojima Zavod sarađuje, učestvuje u pravnom dijelu poslova zaštite na radu i protivpožarne zaštite, i dr.

IV
Kandidati koji se prijavljuju na Javni oglas moraju ispunjavati opšte i posebne uslove i to:
1. Opšti uslovi
· da su državljani Bosne i Hercegovine, 
· da su stariji od 18 godina, 
· da posjeduju opštu zdravstvenu sposobnost za obavljanje poslova radnog mjesta na koje apliciraju

2. Posebni uslovi:
· VSS VII stepen Pravni fakultet odnosno I ciklus visokog obrazovanja – studij prava sa ostvarenih 240 ECTS studijskih bodova
-	poznavanje rada na računaru
-   radno iskustvo u struci u trajanju od 1 godine.

V
Za prijavu na Javni oglas kandidati su dužni dostaviti uredno popunjen prijavni obrazac koji se može preuzeti na web stranici Zavoda www.zjztk.ba, uz koji se dostavljaju sljedeći dokazi o ispunjavanju opštih i posebnih uslova:

Opšti uslovi 
Za sva radna mjesta potrebno je dostaviti:
· Uvjerenje o državljanstvu
· Izvod iz matične knjige rođenih   
· Potvrdu o prebivalištu CIPS  ili PBA3 obrazac
· Ljekarsko uvjerenje, kao dokaz da zdravstveno stanje i psihofizičke sposobnosti odgovaraju uslovima radnog mjesta (dostavit će samo oni kandidati koji budu izabrani, prije prijema u radni odnos). 

Posebni uslovi
[bookmark: _Hlk191037785]Pored dokaza o ispunjavanju opštih uslova, potrebno je dostaviti:
1. Diplomu o završenom fakultetu 
2. Dodatak diplomi odnosno uvjerenje o prosjeku ocjena tokom studiranja
3. Dokaz o završenoj obuci za rad na računaru (certifikat/uvjerenje/diploma ili drugi dokaz o stečenom znanju nakon provedene edukacije-kursa, tečaja i sl. Kao dokaz o poznavanju rada na računaru neće se uzimati u obzir dokaz o položenom predmetu iz informatike i sl. tokom studiranja/školavanja)
4. [bookmark: _Hlk152154381]Uvjerenje o radnom iskustvu u struci na istim ili sličnim poslovima za koje je potreban isti stepen stručne spreme i profila koji se traži Javnim oglasom (uvjerenje poslodavca kod kojeg je kandidat radio ili radi mora sadržavati sve podatke o tome na kojim poslovima je kandidat radio, i to: naziv radnog mjesta, zahtjevanu stručnu spremu za obavljanje posla konkretnog radnog mjesta i precizan period obavljanja navedenih poslova. Ukoliko kandidat dostavlja uvjerenje o činjenicama iz matične evidencije nadležnog organa za penzijsko i invalidsko osiguranje PIO/Porezne uprave, (listing), isto mora sadržavati sve podatke kao i uvjerenje poslodavca, ali je uz isto obavezan dostaviti i potvrdu koja razjašnjava šifre zanimanja iz uvjerenja (listinga), ukoliko na samom listingu šifre zanimanja nisu već razjašnjene, kako bi se nesporno moglo utvrditi na kojim poslovima je kandidat radio. Radnim iskustvom u struci smatra se i pripravnički staž, koji se dokazuje uvjerenjem izdatim od strane poslodavca kod kojeg je kandidat obavljao pripravnički staž)
5. Uvjerenje o vremenu provedenom na evidenciji Službe za zapošljavanje nakon sticanja stručne spreme i profila koje se traži Javnim oglasom (ukoliko kandidat ima).

Sva dokumenta dostaviti u originalu ili ovjerenoj kopiji ne starijoj od 6 mjeseci.

VI
[bookmark: _Hlk177545022]Kandidati koji ostvaruju pravo na prioritet pri zapošljavanju u skladu sa Zakonom o dopunskim pravima branilaca i članovima njihovih porodica („Službene novine Tuzlanskog kantona“ broj: 10/20, 14/22, 9/23, 5/24 i 13/24) i Pravilnikom o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona („Službene novine Tuzlanskog kantona“ broj: 9/14 i 6/15), bodove po ovom kriteriju mogu ostvariti samo ako uz prijavu, pored dokaza iz tačke V Javnog oglasa, dostave i:
· dokaz da se nalaze na evidenciji Službe za zapošljavanje kao nezaposlene osobe (original ili ovjerena kopija, drugi primjerak pored primjerka koji se dostavlja kao dokaz za ispunjavanje posebnih uslova iz tačke V Javnog oglasa),
· [bookmark: _Hlk177541026]dokaz kojim se dokazuje status branilaca i članova njihovih porodica (original ili ovjerena kopija, ne stariji od mjesec dana), 

· ovjerenu izjavu da im radni odnos, zasnovan po osnovu ranije ostvarenog prioriteta pri zapošljavanju, nije prestao njihovom krivicom ili da po prestanku radnog odnosa nisu ostvarili pravo na otpremninu, odnosno da nisu korisnici prava na porodičnu penziju (original ili ovjerena kopija, ne stariji od mjesec dana). Ukoliko kandidat nije nikad ostvario prioritet pri zapošljavanju, i o tome je potrebno da dostavi ovjerenu izjavu (original ili ovjerena kopija, ne stariji od mjesec dana).
Dokaz kojim se dokazuje status branilaca i članova njihovih porodica može biti isključivo dokument sa Popisa dokumentacije kojom se dokazuje status branilaca i članova njihovih porodica iz Pravilnika o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona, kako slijedi:

	Pripadnost branilačkoj kategoriji
	Naziv dokaza-dokumenta
	Organ koji izdaje dokument

	Član porodice šehida, poginulog, umrlog, nestalog branioca
	Rješenje o priznatom pravu na porodičnu invalidninu
	Općinska služba za boračko-invalidsku zaštitu

	Ratni/mirnodopski vojni invalid
	Rješenje o priznatom svojstvu ratnog/mirnodopskog vojnog invalida
	Općinska služba za boračko-invalidsku zaštitu

	Dobitnik ratnog priznanja i odlikovanja
	Rješenje o priznatom pravu na mjesečno novčano primanje dobitniku priznanja
	Općinska služba za boračko-invalidsku zaštitu

	Demobilisani branioci
	Uvjerenje o učešću u Oružanim snagama
	Odjeljenje odbrane prema mjestu prebivališta

	Članovi uže porodice:
a) ratnog/mirnodopskog vojnog invalida
b) dobitnika ratnog priznanja i odlikovanja
c) demobilisanog branioca
	
a) Rješenje o priznatom pravu na invalidninu
b) Rješenje o priznatom pravu na mjesečni novčani dodatak
c) Uvjerenje o učešću u Oružanim snagama
	
a) Općinska služba za boračko-invalidsku zaštitu
b) Općinska služba za boračku-invalidsku zaštitu
c) Odjeljenje odbrane prema mjestu prebivališta



VII
[bookmark: _Hlk191038601]Sa kandidatima koji budu ispunjavali formalno-pravne uslove, Komisija za provođenje procedure prijema u radni odnos, u skladu sa kriterijima za bodovanje kandidata, obavit će provjeru znanja radnih i stručnih sposobnosti i vještina, za radno mjesto iz tačke I Javnog oglasa, na osnovu pismenog testiranja i usmenog intervjua.

O vremenu i mjestu održavanja pismenog testiranja i usmenog intervjua kandidati će biti naknadno obavješteni.

VIII
Javni oglas se objavljuje u dnevnom listu „Oslobođenje“ i na web stranici Zavoda www.zjztk.ba,  a dostavlja se i Službi za zapošljavanje Tuzlanskog kantona.

Rok za podnošenje prijava na javni oglas je 8 (osam) dana počev od narednog dana od dana objave u dnevnom listu „Oslobođenje“. 

Poslodavac će sa izabranim kandidatom zaključiti ugovor o radu najkasnije u roku od 8 (osam) dana od dana konačnosti odluke o izboru.

Kandidati će biti pismeno obavješteni o ishodu Javnog oglasa, a priložena dokumentacija se neće vraćati.

IX
Za prijavu na Javni oglas potrebno je prijavni obrazac sa dokazima o ispunjavanju uslova iz Javnog oglasa dostaviti u zatvorenoj koverti na adresu: 

Zavod za javno zdravstvo Tuzlanskog kantona,
ul. Tuzlanskog odreda broj 6., 75000 Tuzla,

sa naznakom „PRIJAVA NA JAVNI OGLAS ZA PRIJEM U RADNI ODNOS NA NEODREĐENO VRIJEME – NE OTVARATI“. 

Na koverti je potrebno naznačiti ime i prezime kandidata, kao i kontakt podatke.

Prijave se dostavljaju lično ili poštom preporučeno. 

Neuredne, nepotpune i neblagovremene prijave neće se uzeti u razmatranje kao i prijave kandidata koji ne ispunjavaju uslove utvrđene Javnim oglasom.

Ispunjavanje uslova utvrđenih ovim Javnim oglasom se računa danom predaje prijave.

Podnosilac neblagovremene, nepotpune i neuredne prijave nije učesnik Javnog oglasa, te nema pravo za pobijanje odluke o izboru kandidata ili čitavog postupka za zasnivanje radnog odnosa.

Urednom prijavom na Javni oglas smatra se uredno popunjen prijavni obrazac koji je objavljen na web stranici Zavoda.

Potpunom prijavom smatra se prijava uz koju su priloženi svi dokazi o ispunjavanju opštih i posebnih uslova naznačeni u Javnom oglasu.

Blagovremenom prijavom smatra se prijava koja je podnesena u roku koji je određen u Javnom oglasu.
